चयनकर्ता लिंडा जोंडी ने कहा कि हाशिम अमला, एडेन मार्करैम और इमरान ताहिर को आराम दिया गया है, जबकि एबी डिविलियर्स को टीम में शामिल किया गया है। 14 सदस्यीय टीम में तीन नए चेहरों के रूप में बल्लेबाज क्रिश्चियन जोंकर, विकेटकीपर हेनरिक क्लासेन और तेज गेंदबाज जूनियर डाला को जगह दी गई है। भारत और दक्षिण अफ्रीका के बीच तीन मैचों की टी-20 सीरीज का पहला मैच 18 फरवरी को जोहानिसबर्ग के वांडरर्स में खेला जाएगा। दूसरा मैच 21 फरवरी को प्रिटोरिया में होगा, जबकि तीसरा मैच 24 फरवरी को केपटाउन में खेला जाएगा।